كشفت الفنانة نور عن شعورها بعد ولادتها لطفلين، وكيف تغيرت شخصيتها بعد أن أصبحت أماً بعد الزواج، وتحدثت عن أسباب عدم ظهور أطفالها على مواقع التواصل الاجتماعي معها، وقالت إنها فور ولادتها أُصيبت باكتئاب بسبب شعورها بالمسؤولية.
الفنانة نور: كان عندي اكتئاب بسبب المسؤولية والحبسة
وقالت "نور" خلال لقائها بالفنانة "إسعاد يونس": "أنا تغيرت كتير من بعد الخلفة والشغل، وكنت بتكسف جدا جدا بس بدأت أتعود وأكون أجرا، وأول سنة أمومة كانت صعبة، وكان عندي اكتئاب بسبب المسؤولية والحبسة ومفيش أجازه من المسؤولية هو مش فيلم نخلصه ونرتاح، دا طفل مسؤول منك 24 ساعة".
وتابعت الفنانة نور: "وبعد كدا تعلمت وتمرنت ولما خلفت للمرة الثانية كنت فاهمة كل حاجة ومكنتش بحب أسيب ابني لحد ولا ماما ولا أي حد، ومرة صعبت عليا نفسي أوي ومكنش فيه حد يساعدني وتبهدلت كتير".
مُضيفة "لا أحب أن أعرض أطفالي على السوشيال ميديا هو مش عيب بس بحس أنهم صغيرين على الشهرة وأنا عايزاهم مشهورين عشان حاجة هما عملوها مش عشان أهلهم وأنا والسوشيال ميديا مش أصحاب أوي، وابني ليو يحب الشهرة وعشان كدا مش بمهد له السكة دي وأراقب كل حاجة يعملها".
وقد أنهت كلامها قائلة "ليو ابني شبهي جدا هو صريح ومش بيخبي أي حاجة ومش يعرف يجامل وأنا كدا أنما بنتي واخده من باباها جدا وبتتكسف وخجولة ومش بتحب الشهرة ولا تحب تبان وبتشتغل بضمير وبتوصل للي عايزاه، وأنا بربي ابني زي ما بابا رباني وبعلمه يعتمد على نفسه ويأخذ قراراته بس بردو لازم يأخذ رأيي الأول".
فيما يتعلق بحياتها الشخصية، قامت الفنانة "نور" بالتأكيد على أنها مجرد ست بيت عادية، وخلال تواجدها في المنزل لا تضع المكياج أمام المرآة، مُضيفة بأنها كانت تقوم بإيصال ابنها لسيارة المدرسة وهي بالملابس المنزلية بدون أي ميك أب.